شه‌فه‌ق یوز- ئه‌ڕا ئه‌ربه‌عین ئمساڵ،
ده‌وڵه‌ت عراق وتگه ک نوای چگن بغه‌یران وه عراق دگرێ.
دۊمای یه‌، ئوستاندار ئیلامیش وت: وڵات
ئه‌ڕا چگن وه که‌ربه‌لا، نه‌یان وه مێهران، چوون سنوور ئێران و عراق به‌سریاگه‌و
ئمساڵ پرسه و پوو و چه‌مه‌ری و چایینه و سینگ‌کوتان و قه‌تڵ کردن نه‌دگیردرێ و له
چگن بغه‌یران وه که‌ربه‌لا و عراق، نوواداری دکه‌ن.
ره‌ییس ستاد ئه‌ربه‌عین ئێرانیش، ویریاری
دا وه وڵات ک ئمساڵ وه‌ر ئه‌و عراق نه‌چن و گێوه وه مکیس عه‌شیره‌یل عراقی نه‌ده‌ن
چوون جوور جارجاران رێگایله ئه‌ونه‌کریانه‌سه‌و.
ئه‌و له مه‌ردم خواست ک رێ ول نه‌خه‌ن
وه وه‌ر خوه‌یان و مه‌ینه‌ت دروو وه سنگ گواریان له سنوور وه خوه‌یان نه‌ده‌ن ک ئی
داخوازه سه‌ر نه‌دگرێ.
ساڵان و جاران، نزیکه‌ی دو و نیم ملیوون
زیاره‌تچی ئه‌ربه‌عین، ده دوور و نزیک چله‌ی شه‌هیده‌یل که‌ربه‌لا له مێهران دگوریان
و دواره هه‌ له مێهرانه‌و گل دخواردن وه‌ر ئه‌و نام ئێران.
